Raccamu

Lu raccamu è dd'attivitati artiggianali e ddu prodottu dû disignu cu l'agugghia supra a un tissutu. È n'arti finìssima  praticata nzinu di li tempi antichi e oi è un passatempu diffusu ntu tuttu lu munnu. La distinzioni ntra "arti" e "passatempu" dipenni - comu pi tutti l'àutri attivitati artiggianali - di l'accuratizza di l'esecuzzioni dû travagghiu.

N Sicilia
Lu raccamu n Sicilia avìa puru na funzioni educativa e suciali nzinu all'anni '70 dû vintèsimu sèculu. La carusa ca finìa â scola, ma ca era ancora troppu nica pi spusarisi o pi gghiri a travagghiari, vinìa mannata ntâ mastra, dû quarteri, unni nsemmula cu nu gruppu di àutri carusi comu a idda, si mparava l'arti dû raccamu. 

Catigurìa:Arti